b'\n_START_ARTICLE_\nDrago Leskov\xc5\xa1ek (kemik)\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je leta 1941 na Tehni\xc5\xa1ki fakulteti v Ljubljani in 1957 doktoriral iz kemijskih znanosti na Naravoslovni fakulteti v Ljubljani. Najprej je bil zaposlen pri podjetju Chemolabor v Ljubljani, kjer je konstruiral merilne in kontrolne aparate za kemijske laboratorijje. Leta 1960 je bil izvoljen za izrednega in 1965 za rednega profesorja za fizikalno kemijo na Fakulteti za naravoslovje in tehnologijo v Ljubljani. V raziskovalnem delu se je posvetil podro\xc4\x8dju termodinamike ter transportnim lastnostim raztopin elektrolitov in polielektrolotov. Sam ali v soavtorstvu je objavil preko 20 znanstvenih in strokovnih \xc4\x8dlankov.  Njegova bibliografija obsega 40 zapisov.'